Владимир Паланчанин

Владимир Паланчанин (*5. авґуст 1953—†11. децембер 2010), новинар, редактор, директор.

 Биоґрафия 
Владимир Паланчанин народзени 5. авґуста 1953. року у Дюрдьове. Оцец Владимир и мац Амалия родз. Уйфалуши. Владимир мал младшого брата Александра. Основну школу и Ґимназию закончел у Вербаше. Дипломовал на Филозофским факултету у Беоґрадзе, Одсек за филозофию. 

Владимир Паланчанин бул учашнїк и єден од преднякох у студентских бунтох хтори були блїзки професором хтори дїловали у кругу медзинародного филозофского часопису Праксис. Анґажованє Владимира Паланчанина, як студента беоґрадского Филозофского факултета, резултовало зоз судским процесом у юнию 1974. прецо реаґовала медзинародна заєднїца як и Amnesty International., Amnesty International  ANNUAL REPORT 1974/75, p. 124.

Од 1977. року Владимир Паланчанин робел у Ґимназиї Петро Кузмяк у Руским Керестуре як професор филозофиї. 

Владимир Паланчанин бул оженєти зоз Анґелу, у малженстве мали тройо дзеци Андрея, Кристину и Емила. 

У рускей редакциї Радио Нового Саду Владимир Паланчанин почал робиц 1981. року як сотруднїк.Ґрупа авторох, „Члени Рускей редакциї од 1949. по 2019ˮ, Гласи и часи, 70 роки Рускей редакциї Радио Нового Саду, Новинарска асоцияция Руснацох - НАР, Нови Сад 2019, б. 140, 143. На функциї одвичательного редактора Редакциї бул у двох мандатох од 1990. по 2000. рок. После подїйох 5. октобра 2000. року Владимир Паланчанин бул зменєти зоз функциї одвичательного редактора Рускей редакциї Радио Нового Саду.Ґрупа авторох, „Руска редакция од 2000. по 2005. рокˮ, Гласи и часи, 70 роки Рускей редакциї Радио Нового Саду, Новинарска асоцияция Руснацох - НАР, Нови Сад 2019, б. 114,115.

Директор НВУ Руске слово Владимир Паланчанин бул од 2005. по 2010. рок. Єден є од иницияторох порушованя фестивала Ружова заградка, аґенциї Рутенпрес, Новинарскей асоцияциї Руснацох НАР.

За окремни новинарски досяги Владимир Паланчанин 1983. року достал рочну награду Светозар Маркович.

Владимир Паланчанин умар у Новим Садзе 11. децембра 2010. року. Поховани є на централним теметове у Новим Саду.

 Ґалерия 

 Вонкашнї вязи 
  Student Convicted as Yugoslavia Fights Dissent in Universities, By Malcolm W. Browne Special to The New York Times, June 26, 1974
 East wind over Yugoslavia
 Human rights  in the People's Socialist, Federal Republic of Yugoslavia, p.14.  
 Ґрупа авторох, „ Седемдзешати роки у Радио Новим Садзе ˮ, Гласи и часи, 70 роки Рускей редакциї Радио Нового Саду, Новинарска асоцияция Руснацох - НАР, Нови Сад 2019, б. 34.
 Ґрупа авторох, „ Сотруднїцтво зоз другима ˮ, Гласи и часи, 70 роки Рускей редакциї Радио Нового Саду, Новинарска асоцияция Руснацох - НАР, Нови Сад 2019, б. 83.
 Ґрупа авторох, „ Войново часиˮ, Гласи и часи, 70 роки Рускей редакциї Радио Нового Саду, Новинарска асоцияция Руснацох - НАР, Нови Сад 2019, б. 95.

 Референци 

Катеґория:Руснаци у Сербиї
Катеґория:Дюрдьовчанє
Катеґория:Новинаре
Катеґория:Редакторе
Катеґория:5. авґуст
Катеґория:Главни и одвичательни редакторе
Катеґория:Народзени 1953
Катеґория:11. децембер
Катеґория:Умарли 2010